פסטיבלים - ארא דינקיג'יאן - פסטיבל העוד 2019
ארא דינקיג'יאן - פסטיבל העוד 2019
משתתפים: בורג`ו ילדיז שירה , ארא דינקיג`יאן עוד, סרקאן חלילי קאנון, אוזקאן גול דודוק, , ארי הרגל בס, זוהר פרסקו כלי הקשה
ארא דינקיג'יאן הארמני, מייסד אנסמבל נייט ארק, שב לפסטיבל יחד עם הזמרת הטורקיה האהובה בורג'ו ילדיז במופע המוקדש לשירים של מלחינים ארמניים. נדיר לשמוע מבצע טורקי השר מוזיקה ארמנית, והמופע יציג את המגוון העשיר של המסורות הקוליות הארמניות ,כאלה שחוברו עוד במולדת העתיקה וכאלה שחוברו בגולה, החל מהמוזיקה הקלאסית, שירים עממיים ושירי טרובדורים, ועד למוזיקה פופולרית בת ימינו. שירים ארמניים אלה חוברו על ידי גדולי המלחינים הארמנים כסאיית נובה, גומידא ורטבד, אודי הרנאט קנקוליאן ודינקיג'יאן עצמו.
דינקיג'יאן הופיע כמלחין ונגן באלבומה החדש של בורג'ו ילדיז, O G?nler, שיצא בתחילת השנה. ילדיז ביימה (יחד עם אונור גונאי) והשתתפה בסרט הדוקומנטרי "גארוד" (געגועים בארמנית), שנעשה על דינקיג'יאן ואביו, המוזיקאי אוניק דינקיג'יאן. בין שיריו של ארא דינקיג'יאן שהפכו ללהיטים בישראל נמנים קטע הפתיחה של החמישיה הקאמרית, "זה הזמן לסלוח" של יואב יצחק ורבים אחרים.
< ירושלים תיאטרון ירושלים לאמנויות הבמה 21:00 שבת 23.11.19